Hegaset on bet gant ar cheñchamantoù tudennoù ha lec’hioù a-vil-vern (L., Emmanuelle, Bérangère, Marie-France / Roma, Breizh, Saint-Ouen, Pariz…) er penn-kentañ ne gomprenen ket mat piv a veze heuliet na peseurt liamm a oa etre pep tudenn. Ouzhpennomp chabistroù div bajennad (dre vras, a-wechoù e vo unan, a-wechoù teir), n’eus ket amzer da dapout krog en istor evidon-me. Ouzhpenn-se n’em eus ket kavet istor ar plac’h n’halle ket kaout bugale met kentoc’h istorioù tud bet (pe o deus bet) trubardet en un doare bennak e-kerzh o buhez. Un toullad frazennoù brav a zo, dreist-holl tro-dro da vab L., paotrig a seblant tristig un tamm ha barzh bihan. Mod all, ‘m eus kavet gwall hir ma amzer er goañvez italian-se…